Държавен вестник, бр. 3, 2010 г., стр. 149

БРОЙ  3	
Д Ъ Р Ж А В Е Н  В Е С Т Н И К 	
СТР.  149  
РЕШЕНИЕ № 453
от 30 ноември 2009 г.
На основание чл. 21, ал. 1, т. 11 ЗМСМА, чл. 127, 
ал. 6 ЗУТ Общинският съвет – гр. Перник, одобрява 
проекта за частично изменение на териториален 
устройствен план за поземлени имоти № 018031, 
018043 и 018044 по КВС на с. Кладница, като се 
включват в строителните граници на селото и се 
преотреждат за жилищна зона с малка височина, 
плътност и интензивност на застрояване.
Председател: Д. Митрев
13990
ОБЩИНА ПЛОВДИВ
РЕШЕНИЕ № 450
от 26 ноември 2009 г.
На основание чл. 21, ал. 1, т. 8 ЗМСМА, чл. 1, 
ал. 2, т. 1, чл. 3, ал. 3, т. 2, чл. 4, ал. 2, чл. 31, ал. 1, 
чл. 32, ал. 2, т. 1 и чл. 28, ал. 2 ЗПСК, чл. 2, ал. 1, 
т. 1, чл. 5, 6, 9 и чл. 14, ал. 4 от Наредбата за тър­
говете и конкурсите и предвид изложените в пред­
ложение вх. № 09Х-433 от 23.XI.2009 г. фактически 
основания Общинският съвет – гр. Пловдив, реши:
І. Отменя Решение № 379 от 15.Х.2009 г. и 
отменя т. 1 и 3 на Решение № 245 от 22.V.2002 г.  
ІІ. Открива процедура за приватизационна 
продажбата на 2602 дяла, представляващи 100% 
от капитала на „Бъдеще“ – ЕООД (наричано по-
нататък за краткост „дружеството“), чрез публичен 
търг с явно наддаване.
ІІІ. Забранява извършването на разпоредителни 
сделки с дълготрайни активи на дружеството и обез­
печаване на вземания с тях, както и сключване на 
договори за придобиване на дялово участие, за наем, 
за съвместна дейност, за кредит, за обезпечаване 
на вземания, както и поемане на менителнични 
задължения освен с разрешение на общинския съвет.
IV. Да се проведе публичен търг с явно надда­
ване за продажбата на 2602 дяла, представляващи 
100% от капитала на „Бъдеще“ – ЕООД, Пловдив, 
при следните условия:
1. Начална тръжна цена – 1 502 000 лв. Сделката 
е освободена от ДДС.
2. Начин на плащане – достигната на търга цена, 
след приспадане на внесения депозит се заплаща в 
левове по следния ред: 
2.1. 50% от достигнатата на търга цена – при 
сключване на приватизационния договор; остатъкът 
от цената в размер 50% от покупната цена в срок 
от една година – на две периодични вноски през 
6 месеца, считано от сключване на приватизаци­
онния договор:
• първа вноска от 25% от покупната цена – в 
срок до 6 месеца от сключването на договора;
• втора вноска от 25% от покупната цена – в 
срок до една година от сключването на договора. 
2.2. Купувачът може да заплати цялата цена 
еднократно при сключването на договора.
2.3. Обезпечение на неизплатената част от це­
ната на дружеството – банкова гаранция в полза 
на община Пловдив, която се предоставя преди 
сключването на договора.
3. Стъпка на наддаване – 75 000 лв. 
4. Депозитът за участие е парична вноска 
225 300 лв., който следва да е постъпил по банко­
вата сметка на Пловдивската общинска агенция 
за приватизация до 17-ия ден включително от об­
народването на решението в „Държавен вестник“. 
5. Тръжната документация, състояща се от 
правила за провеждане на търга, информационен 
меморандум на дружеството и проект на договор за 
приватизационна продажба, се закупува в офиса на 
Пловдивската общинска агенция за приватизация 
(ПОАП), ул. Железарска 1, стая № 2, до 16 ч. на 
17-ия ден (включително) от обнародване на ре­
шението в „Държавен вестник“ след заплащане в 
брой на 5000 лв., без включен ДДС, на посочения 
адрес. При получаване на тръжната документация 
представителят на съответния кандидат трябва да 
представи документ за самоличност и документ 
за актуално правно състояние на юридическото 
лице, което представлява, а в случаите на упъл­
номощаване – и нотариално заверено пълномощно 
за закупуване на документация и подписване на 
декларацията за неразгласяване на информацията. 
Документите по предходното изречение, които са 
съставени на език, различен от българския, трябва 
да бъдат придружени с превод на български език, 
извършен от заклет преводач. Не се допуска до 
участие в търга консорциум, създаден под формата 
на гражданско дружество.
6. Срок за подаване на предложения за участие 
в търга – до 16 ч. българско време на деня, пред­
хождащ търга, в офиса на ПОАП, ул. Железарска 
1, ет. 3. 
7. Оглед на активите на дружеството – всеки 
работен ден до деня, предхождащ търга, след заку­
пуване на тръжна документация и представяне на 
удостоверение за право на извършване на оглед, 
издадено от ПОАП.
8. Търгът ще се проведе на 21-вия ден от об­
народването на решението в „Държавен вестник“, 
в 10 ч. българско време, в офиса на ПОАП, ул. 
Железарска 1, ет. 3.
9. Утвърждава тръжна документация за продажба 
на 2602 дяла, представляващи 100% от капитала 
на „Бъдеще“ – ЕООД, Пловдив, състояща се от 
правила за провеждане на търга, информационен 
меморандум, проект на договор за приватизаци­
онна продажба. Тръжната документация съдържа 
изискуемите реквизити по чл. 9 от Наредбата за 
търговете и конкурсите, включително и обстоятел­
ствата по чл. 6, ал. 1 НТК с конкретни данни за 
всяко едно от тях.
10. Всички срокове в решението се броят от деня, 
следващ обнародването му в „Държавен вестник“, 
и изтичат в последния посочен ден и час.
11. Възлага на изпълнителния директор на ПОАП 
в комисията за провеждане на търга да включи 
по един представител от ППГОС, определен от 
ръководствата им.
12. Възлага на Пловдивската общинска агенция 
за приватизация подготовката, организацията и 
провеждането на търга.
13. Възлага на изпълнителния директор на 
ПОАП да сключи приватизационен договор със 
спечелилия търга участник в срока по Наредбата 
за търговете и конкурсите.
Председател: И. Илиев
13991